మురుగన్ ఆరు నిలయాలు

మురుగన్ ఆరు నివాసాలు, ఇవి దక్షిణ భారతదేశం, తమిళనాడు రాష్ట్రంలో హిందూ దేవత మురుగన్‌కు అంకితం చేయబడిన ఆరు దేవాలయాలు. వీటిని వివిధ దేవాలయాలలో కందస్వామి, కార్తికేయ, స్కంద, వడివేల అని కూడా పిలుస్తారు. మురుగన్ ఈ ఆరు పవిత్ర నివాసాలు గురించి తమిళ సంగం సాహిత్యం, నక్కీరర్ రచించిన తిరుమురుగత్రుపడై, అరుణగిరినాథర్ రచించిన తిరుప్పుగలో ప్రస్తావించబడ్డాయి. తిరుపరంకుండ్రం, తిరుచెందూర్, పళని, స్వామిమలై, తిరుత్తణి, పజముదిర్చోలై అనే ఆరు నివాసాలు ఉదహరించడ్డాయి.

పురాణ కథనం 
స్కాంద పురాణం తమిళ పునరావృతమైన కంద పురాణంలో మురుగన్ పురాణం వివరించబడింది. పురాణ కథనం ప్రకారం, రాక్షసుడైన శూరపద్మన్ ఒకసారి దేవతలను స్వర్గం నుండి తరిమికొడతాడు. దేవతలు ఆ తరువాత విష్ణువు, బ్రహ్మల సహాయం కోరతారు. వారు శివుని తపస్సు నుండి భంగం కలిగించి, పార్వతితో ప్రేమలో పడటానికి కామదేవుడికి ఆపనిని అప్పగిస్తారు. ఆ జంట తరువాత మురుగన్‌కు జన్మనిచ్చింది. మురుగన్ యుద్ధంలో శూరపద్మను చంపి, దేవతలకు స్వర్గాన్ని పునరుద్ధరిస్తాడు. మురుగన్ యుద్ధానికి ముందు దేవతల నాయకుడుగా అభిషేకించబడ్డాడు. మురుగన్ వల్లీ దేవతను ప్రేమతో వివాహం చేసుకున్నాడు. తిరుచెందూరులో జరిగిన యుద్ధం తర్వాత దైవాయనైని వివాహం చేసుకున్నాడు.

తమిళ సాహిత్యంలో, ఐదు రకాల భూమి గురించి వివరించబడింది.అవి కురింజి (పర్వత ప్రాంతం), ముల్లై (అటవీ ప్రాంతం), మారుతం (వ్యవసాయ ప్రాంతం), నీతాల్ (తీర ప్రాంతం), పాలై (ఎడారి ప్రాంతం). సంగం సాహిత్యంలో వివిధ దేవతలు ఈ ప్రాంతాలకు పోషక దేవతలుగా పేర్కొనబడ్డారు. ఈ గ్రంథాల ప్రకారం కురింజి ప్రాంతానికి మురుగన్ ఆరాధ్యదైవం.

మతపరమైన ప్రాముఖ్యత 
 అరుణగిరినాథర్ తిరువణ్ణామలైలో జన్మించిన 15వ శతాబ్దపు తమిళ కవి. ప్రాంతీయ సంప్రదాయం ప్రకారం, అతను తన ప్రారంభ సంవత్సరాలను అల్లర్లతో మహిళలను మోసగించే వ్యక్తిగా గడిపాడు. తన ఆరోగ్యం క్షీణించిన తరువాత, అతను అన్నామలైయార్ ఆలయం ఉత్తర గోపురంపై నుండి దూకి ఆత్మహత్యకు ప్రయత్నించాడు, కానీ మురుగన్ దేవుని దయతో అతడు రక్షించబడ్డాడు  అప్పటి నుండి అతను మంచి భక్తుడుగా మారాడు. అతను మురుగన్‌ను కీర్తిస్తూ తమిళ శ్లోకాలను కూర్పు చేసాడు. వాటిలో అత్యంత ముఖ్యమైంది తిరుప్పుగ . అరుణగిరినాథర్ వివిధ మురుగన్ ఆలయాలను సందర్శించి తిరువణ్ణామలైకి తిరుగు ప్రయాణంలో పళనిని దర్శించుకుని స్వామినాథ స్వామిని కీర్తించాడు. తిరుపరంకుండ్రం ఆరు నివాసాలలో మొదటిదిగా పరిగణించబడుతుంది. మురుగన్‌కు బదులుగా వేల్ అనే దివ్యమైన ఈటెకు అభిషేకం నిర్వహించబడే ఏకైక ఆలయం ఇది. పళని మురుగన్ అత్యంత ప్రముఖ నివాసంగా పరిగణించబడుతుంది.

అభ్యాసాలు 
ఆరు దేవాలయాలలోని ప్రధాన సంప్రదాయాలలో ఒకటి, పళని దేవతను అనుకరిస్తూ తమ వెంట్రుకలను విస్మరిస్తానని ప్రతిజ్ఞ చేసే భక్తులు ఇక్కడ క్షవరం చేయుంచుకోవటం ఆచారం. మరొక విషయం, ఆలయాన్ని రోజంతా మూసివేయడానికి ముందు, రాత్రిపూట గంధపు జిగురుతో విగ్రహం తలపై పీఠాధిపతి అభిషేకం చేయడం విశేషం. దానివలన రాత్రిపూట ఔషధ గుణాలు వంటబడతాయని చెప్పబడింది. రక్కల చందనం వలె దానిని భక్తులకు పంపిణీ చేస్తారు. సాధారణంగా అనుసరించే ఆరాధన పద్ధతిలో భక్తులు సాంప్రదాయ దుస్తులను ధరించి, కొండమాదిరి రూపంతో మెరుస్తున్న కాగితంతో తళతళ మెరిసేవిధంగా పూలతో అలంకరించబడిన కావిడిని కాలినడకన కొండపైకి తీసుకువెళ్లడం ఇక్కడ ఆనవాయితీగా ఉంది.

ఆరు నిలయాలు జాబితా

మూలాలు

వెలుపలి లంకెలు 

శైవం
మురుగన్ దేవాలయాలు
తమిళనాడులోని మురుగన్ ఆలయాలు
తమిళనాడు పుణ్యక్షేత్రాలు